armvectores/hy_wikipedia_2023 huggingface dataset:
Աննա Խիլկևիչ

Աննա Ալեքսանդրովնա Խիլկևիչ (ռուս.՝ Анна Александровна Хилькевич, հոկտեմբերի 15, 1986(1986-10-15), Լենինգրադ, ՌԽՖՍՀ, ԽՍՀՄ), կինոյի և հեռուստատեսության ռուս դերասանուհի։


== Կենսագրություն ==
Աննա Խիլկևիչը ծնվել է 1986 թվականի հոկտեմբերի 15-ին Տատյանա Անդրեևնայի և Ալեքսանդր Վասիլևիչ Խիլկևիչի ընտանիքում։
Սովորել է Շչեպկինի անվան թատերական ուսումնարանին կից № 232 թատերական դպրոցում, գերազանցությամբ ավարտել է Ռուսաստանի Գ. Պլեխանովի անվան տնտեսագիտական համալսարանը, ինչպես նաև Շչուկինի անվան թատերական բարձրագույն ուսումնարանը (կուրսի ղեկավար՝ Վ. Իվանով)։ Կինոյում նկարահանվել սկսել է 17 տարեկան հասակում։
Աննա Խիլկևիչը լուսանկարվել է «MAXIM» ամսագրի ռուսական տարբերակի 2011 թվականի դեկտեմբերյան համարի շապիկի և Playboy ամսագրի ռուսական տարբերակի 2013 թվականի դեկտեմբերյան համարի շապիկի համար։


=== Անձնական կյանք ===
2011 թվականի մայիսին ամուսնացել է «Բարվիխա» հեռուստասերիալի ադմինիստրատոր Անտոն Պոկրեպի հետ։ 2012 թվականի նոյեմբերին նրանք բաժանվել են։
2015 թվականի օգոստոսի 7-ին Աննա Խիլկևիչն ամուսնացել է գործարար Արթուր Վոլկովի հետ։ Նույն թվականի դեկտեմբերի 14-ին ծնվել է նրանց դուստրը՝ Արիանան։ 2018 թվականի օգոստոսի 20-ին ծնվել է նրանց երկրորդ դուստրը՝ Մարիան։


== Ֆիլմագրություն ==


== Ծանոթագրություններ ==


== Արտաքին հղումներ ==
khilkevich.ru Աննա Խիլկևիչի. պաշտոնական կայք
Աննա Խիլկևիչ (անգլ.) Internet Movie Database կայքում
Анна Хилькевич: «О разводе мы задумались через полгода после свадьбы» — интервью на сайте 7 Дней
Թամի Ֆարել

Թամի Նիկոլ Ֆարել (անգլ.՝ Tami Farrell; հոկտեմբերի 5, 1984(1984-10-05), Phoenix, Ջեքսոն շրջան, Օրեգոն, ԱՄՆ), ամերիկացի դերասանուհի, հեռուստահաղորդավար, «Միսս Օրեգոն երիտասարդ» 2003, «Միսս ԱՄՆ» 2003 և «Միսս Կալիֆոռնիա» 2009 գեղեցկության մրցույթների հաղթող։


== Կենսագրություն ==
Ծնվել է բեռնատարի վարորդի և հատուկ կրթական գծով օգնականի ընտանիքում։ Տառապում է ուշագնացությամբ։
2003 թվականին ավարտել է «Phoenix High School» դպրոցը։ Ուսանողն անդամակցել է այնպիսի ակումբների, ինչպիսիք են «Sparrow Clubs USA»-ը և «American Heart Association»-ը։
«Միսս ԱՄՆ երիտասարդ»-ից հետո ամառն անցկացրել է Նյու Յորքում։ Մասնակցել է «New York Conservatory for Dramatic Arts» մրցույթի և դրանից հետո տեղափոխվել Լոս Անջելես՝ զվարճանքի ոլորտում աշխատելու համար։
Որպես ժյուրի եղել է այնպիսի գեղեցկության մրցույթների, ինչպիսիք են «Միսս Վաշինգտոն» 2006-ը և «Միսս Կալիֆորնիա» 2006-ը։


== ԱՄՆ միսս երիտասարդ 2003 ==
Առաջին տիտղոսը ստացել է 2002 թվականին «Միսս երիտասարդ Օրեգոն» մրցույթի ժամանակ։ 2003 թվականի օգոստոսի 12-ին Փալմ-Սփիրնգս քաղաքում ներկայացրել է իր նահանգը ազգային գեղեցկության մրցույթում։ Արժանացել է հատուկ «Միսս Congeniality» մրցանակի։ Դարձել է նահանգի երրորդ ներկայացուցիչը, որը ներկայացրել է ազգային հագուստը։
Ներկայացրել է «Miss Universe Organization»-ը։ Նույն թվականին «Միսս Տիեզերք 2003» է դառնում դոմինիկացի Ամելյա Վեգան՝ և «Միսս ԱՄՆ 2003»-ին՝ Սյուզի Կաստիլոն։ 2004 թվականի օգոստոսի 6-ին թագը հանձնել է Լուիզիանա նահանգը ներկայացնող Շեյլլի Հեննիգին։


== Միսս Կալիֆոռնիա 2009 ==
2008 թվականի ամռանը հաղթել է «Միսս Մալիբու 2009» մրցույթը։ Մասնակցել է նաև «Միսս Կալիֆորնիա 2009» գեղեցկության մրցույթին, որտեղ դարձել է «Առաջին Միսս Վիցե»։
2009 թվականի հունիսի 10-ին դարձել է «Միսս Կալիֆորնիա 2009» այն բանից հետո, երբ հաղթող Քերրի Փրեժանն անձամբ                      Դոնալդ Թրամփի կողմից զրկվեց թագից։ «Միսս ԱՄՆ 2009» ազգային մրցույթում հարցազրույցի ժամանակ Քերրին վիճահարույց կերպով է պատասխանել ամուսնության վերաբերյալ հարցին։ Գեղեցկության մրցույթի գործադիր ռեժիսոր Քիթ Լյուիսը հայտարարել է, որ Քերրի Փրեժենը հեռացվել է էթիկայի չհետևելու, և ոչ վիճահարույց պատասխանի պատճառով։
Թամին ամուսնության մասին հետևյալն է պատասխանել․«Ես չեմ կարծում, որ ես կամ ինչ-որ մեկն իրավունք ունի ինչ-որ մեկին ասել, որ նրանք կարող են կամ չեն կարող սիրել։ Եվ ես մտածում եմ, որ սա օրենքի խնդիր է։ Կարծում եմ, որ ճիշտն ընտրողի որոշումն է»։


== Ծանոթագրություններ ==
Չիպոլինո (մուլտֆիլմ)

Չիպոլինո, մուլտֆիլմ է, որը փոքրիկ սոխուկ Չիպոլինոյի մասին է։ Պրեմիերան եղել է ԽՍՀՄ-ում 1961 թվականին։ Մուլտֆիլը հիմնված է Ջանի Ռոդարիի «Չիպոլինոյի արկածները» պատմվածքի հիման վրա։


== Սյուժե ==
Չիպոլինոն փոքրիկ սոխուկ էր։ Մի օր փողոցով քայլելիս Չիպոլինոն տրորում է Պարոն լոլիկի ժառանգ արքայազն Լիմոնի ոտքը։ Լիմոնը ամեն ինչ պատմում է Լոլիկին իսկ Լոլիկը որոշում է դատի տալ Չիպոլինոյին։ Չիպոլինոյի հետ որոշեցին դատել նաև բողկին, տանձին ջութակահարին և նրանց հայր դդմիկին։ Չիպոլինոն ամեն կերպ փորձում է փրկել իր կյանքը։


== Հերոսներ ==
Չիպոլինո - փոքրիկ սոխուկ
Պարոն Լոլիկ- հարուստ իշխան
Բողկ- Չիպոլինոյի բարեկամը
Սինյորիտա Բալ- արքայաժառանգ
Խաղող- Չիպոլինոյի հորեղբայրը
Կակտուս- այգեպան
Պրոֆեսոր Տանձ- ջութակահար
Արքայազն Կիտրոն- Լոլիկի ժառանգը
Կիտրոններ - զինվորներ
Պարոն Գազար - իշխան


== Արտաքին հղումներ ==
IMDb կայքում
Аниматор.ру կայքում
Memories (երգ, Maroon 5)

«Memories» (թարգմ.՝ «հիշողություններ»), ամերիկյան փոփ ռոք Maroon 5 բենդի երգը։ Թողարկվել է 2019 թվականի սեպտեմբերի 20-ին՝ 222 Records և Interscope Records լեյբլների միջոցով՝ որպես նրանց թողարկվելիք յոթերորդ ստուդիական ալբոմի գլխավոր սինգլ։ Երգի պրոդյուսերը բենդի գլխավոր վոկալիստ Ադամ Լևինը և պրոդյուսերական The Monsters and the Strangerz խումբն է։ Գրել են Լևինը, Ստեֆան Ջոնսոնը, Ջորդան Ջոնսոնը, Մայքլ Փոլաքը, Ջեյքոբ Քեշեր Հինդլինը, Ջոն Բելիոնը և Վինսենթ Ֆորդը։ US Billboard Hot 100 շքերթում երգը գրավել է երկրորդ հորիզոնականը։


== Երգի մասին ==
Բենդի գլխավոր երգիչ Ադամ Լևինը բացատրել է. «Այս երգը նրանց մասին է, ովքեր կորուստ են ունեցել։ Այլ կերպ ասած այս երգը բոլորիս մասին է»։ Երգը բենդի մենեջեր և Լևինի ընկեր Ջորդան Ֆենլդշտեյնի մասին է, ով մահացել է 2017 թվականի դեկտեմբերի 22-ին։
Ըստ կիթառիստ Ջեյմս Վալենթայնի. «Սա մեզ համար այլ տեսակի երգ է… Սա մեզ համար հարևոր երգ է։ Մենք վերջին տարիներին մեծ կորուստ ենք ունեցել։ Կորցրել ենք մեր մենեջերին՝Ջորդան Ֆելդշտեյնին, ում հետ երկար տարիներ աշխատել ենք։ Երբ լսեցինք երգի նախնական տարբերակը և հասկացանք, որ այն համընկնում է այս իրավիճակի հետ»։


== Հիթ-շքերթներ ==

|}


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Maroon 5 - Memories ՅուԹյուբում
Բահլ (գետակ)

Բահլ, գետակ Հայկական լեռնաշխարհում, Ճորոխի ավազանում։ Սկիզբ է առնում Սանացրիա լեռան լանջից։


== Ծանոթագրություններ ==
Յացեկ Մալչևսկի

Յացեկ Մալչևսկի (անգլ.՝ Jacek Malczewski, հուլիսի 15, 1854(1854-07-15), Ռադոմ, Լեհական թագավորություն, Ռուսական կայսրություն - հոկտեմբերի 8, 1929(1929-10-08)[…], Կրակով, Լեհաստանի Երկրորդ Հանրապետություն), լեհ նկարիչ, մոդեռնիզմի ու սիմվոլիզմի գեղանկարչության ներկայացուցիչ։


== Կենսագրություն ==
Յացեկ Մալչևսկին ծնվել է աղքատ ընտանիքում, ստացել տնային կրթություն։ 1867 թվականին մեկնել է հորեղբոր կալվածք, որտեղ ապրել է մի քանի տարի։ 1871 թվականին տեղափոխվել է Կրակով, որտեղ սովորել է գիմնազիայում և հաճախել տեղի Գեղարվեստի դպրոց (հետագայում` Կրակովի գեղարվեստի ակադեմիա)։ Մալչևսկուն դասավանդել է նկարիչ Յան Մատեյկոն, ով համոզել է տաղանդավոր պատանուն հաճախել գեղանկարչության կուրսերի, որի շարունակությունը դարձել է ուսումնառությունը Փարիզի Գեղարվեստի դպրոցում։ Հայրենիք վերադառնալուց հետո Յացեկ Մալչևսկին դարձել է Կրակովի գեղարվեստի ակադեմիայի պրոֆեսոր, դասավանդել այնտեղ (1896-1900, 1912-1921)։ Նկարիչը շատ է ճանապարհորդել։ Նա եղել է Գերմանիայում, Ավստրիայում, Իտալիայում, Ֆրանսիայում, Հունաստանում, Թուրքիայում։ 1897 թվականին մտել է նկարիչների Կրակովյան միության մեջ։
Մահացել է 1929 թվականի հոկտեմբերի 8-ին, թաղվել է Սուրբ Ստանիսլավի եկեղեցու գերեզմանոցում։


== Ստեղծագործություն ==
Մալչևսկու ստեղծագործականկյանքի սկզբնական շրջանում գերիշխել են բնանկարները, դիմանկարները, պատմական թեմաներով նկարները ռոմանտիզմի ոճով` հիմնականում մուգ գույներով կատարված։ Նա եղել է լեհ նկարիչ Արթուր Գրոտգերի արվեստի ազդեցության տակ։ 1890 թվականին հետաքրքրվել է սիմվոլիզմով, նրա ներկապնակի գույները պայծառացել են, դարձել ավելի կենդանի։ Մալչևսկու պատմական աշխատանքները հայրենիքի ողբերգական ճակատագրի մասին են, սակայն նկարիչը դիմել է նաև ինքնակենսագրական ու սիմվոլիկ թեմաների։ Վարպետը ինքնադիմանկարներ է նկարել տարբեր կերպարանքներով (նկարիչ, ասպետ և այլն)։ Լինելով Լեհաստանի մեծ հայրենասեր` նա իր «Լեհական Համլետ» կտավում (1903) այլաբանական ձևով ներկայացրել է օտարերկրացիների կողմից հայրենիքի ազատագրման գաղափարը։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Գրականություն ==
Беляева Е.В. Символизм в творчестве польского художника Яцека Мальчевского (1854-1929) //Вестник Череповецкого государственного университета. 2013. Т. 1. № 2 (47). С. 127-130.
Добровольский, Т. История польской живописи. Издательство: "Ossolineum". - М., 1975.По именному указателю.
Michael Gibson «Symbolismus», Köln 2006 ISBN 3-8228-5029-2
Ղվրիացկալ

Ղվրիացկալ (վրաց.՝ ღვრიაწყალი), գյուղ Վրաստանի կենտրոնական հատվածում։ Վարչականորեն մտնում է Շիդա Քարթլիի մարզի Խաշուրի մունիցիպալիտետի կազմի մեջ։
Ըստ 2014 թվականին Վրաստանում անցկացված մարդահամարի տվյալների գյուղի բնակչությունը կազմում է 9 մարդ։ Հիմնականում՝ օսեր։
Գյուղը գտնվում է UTC+4 ժամային գոտում։


== Տե՛ս նաև ==
Խաշուրի մունիցիպալիտետ
Վրաստան


== Ծանոթագրություններ ==
Արփենիկի ալբոմից

«Արփենիկի ալբոմից», Հովհաննես Թումանյանի բանաստեղծություններից` գրված 1917 թվականին։


== Պատմություն ==
Հովհաննես Թումանյանն այս բանաստեղծությունը գրել է 1917 թվականի փետրվարի 5-ին։
Արփենիկի ալբոմը և դրա մեջ գտնվող ինքնագիրը պահվում է Թումանյանի ընտանեկան արխիվում, վերնագրված` «Դու չգիտե՞ս»։
Բանաստեղծությունն առաջին անգամ տպագրվել է 1921 թվականին «Գեղարվեստ» ամսագրի 7-րդ հատորում՝ «Արփենիկի ալբոմից» վերնագրով (էջ 66), այնուհետև` Երևանում 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում «Դու չգիտե՞ս» վերնագրով (էջ 191)։
Հովհաննես Թումանյանի երկերի լիակատար ժողովածուի 1-ին հատորում արտատպվել է «Գեղարվեստ» հանդեսից։


== Ծանոթագրություններ ==
Սիրիայի Օլիմպիական կոմիտե

Սիրիայի Օլիմպիական կոմիտե, Սիրիայի ազգային օլիմպիական կոմիտե։ Հիմնադրվել և դարձել է ՄՕԿ-ի անդամ 1948 թվականին։ Գրասենյակը գտնվում է Դամասկոսում։ Հանդիսանում է ՄՕԿ-ի, ՕՍԱ-ի և մի շարք այլ միջազգային սպորտային կազմակերպությունների անդամ ։


== Տես նաև ==
Սիրիան Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք
Սոնալի Բենդրե

Սոնալի Բենդրե Բեհլ (անգլ.՝ Sonali Bendre, հինդի՝ सोनाली बेंद्रे, հունվարի 1, 1975(1975-01-01), Մումբայ, Հնդկաստան), հնդիկ դերասանուհի, ֆոտոմոդել և հեռուստահաղորդավարուհի, որի կարիերան սկսվել է 1994 թվականին։ Star Screen Award դափնեկիր տարբեր անվանակարգերում։


== Կենսագրություն ==
Սոնալին ծնվել է 1975 թվականի հունվարի 1-ին Մումբայ քաղաքում։ Նրանից բացի ընտանիքում ևս երեք աղջիկ կար։ Սովորել է Բանգալորի  Քենդրիյա Վիյալայա, Մալեսվարամ դպրոցներում, Թհանայի ավագ դպրոցում, իսկ հետո Դեհրադունի կանանց դպրոցում։
Կարիերայի սկզբում աշխատել է որպես մոդել, բայց որոշել է դերասանուհի դառնալ այն բանից հետո, երբ հաղթահարել է «Star Dust Talent Search» մրցույթը։ Որոշում կայացնելով՝ սովորել է դերասանական վարպետությունը։ 1994 թվականին «Aag» ֆիլմում առաջնաելույթ է կատարել այդ ժամանակ հանրաճանաչ դերասան Գովինդայի հետ միասին։ Ֆիլմը տոմսարկղում ձախողվել է, սակայն երկու մրցանակ է բերել դերասանուհուն՝ կնոջ լավագույն առաջնաելույթի համար։
1990-ական թվականների վերջին նրա հինդիալեզու ֆիլմերը վարձույթում ձախողվել են։ 1999 թվականին Kadhalar Dhinam ֆիլմով դերասանուհին առաջնաելույթ է ունեցել թամիլական կինոյում, որը ունեցել է առևտրային հաջողություն։ 2000 թվականին առաջին անգամ նկարահանվել է կանադալեզու ֆիլմում։ Ֆիլմը կոչվում է Preethse և հանդիսանում էր «Վախի մեջ ապրելով» թրիլլերի վերականգնումը, իսկ դերասանուհու զույգը կազմել են նահանգի հանրաճանաչ դերասաններ Ուփենդրան և Շիվա Ռաջկումարը։ 2000 թվականին Մահեշ Բաբուի հետ թողարկած Murari-ի թելուգալեզու առաջնաելույթը նույնպես հաջողություն է ունեցել։
Տվյալ պահին վերջին ֆիլմը, որում Սոնալին գլխավոր դեր է խաղացել, դարձել է «Բրատան Մուննա» թելուգալեզու ֆիլմի վերականգնումը՝ Չիրանջիվի մասնակցությամբ։
Բացի նրա դերասանական տաղանդից, նա նաև պարուհի էր և «Բոմբեյ» ֆիլմի համար պարել է «Humma Humma» երգում, Apne Dam Par ֆիլմի համար պարել է «Aara Hile Chapara Hile» երգում, իսկ «Փախստականուհի» ֆիլմի համար՝ «Mujhe Saajan Ke Ghar Jaana Ha» երգում։
2012 թվականի ամռանը լուրեր տարածվեցին, որ Սոնալին կլինի India's Got Talent ծրագրի չորրորդ եթերաշրջանի ժյուրիի անդամ, որոնք, սակայն, չեն հաստատվել։ 2013 թվականին նկարահանվել է «Once Upon a Time in Mumbai Dobaara!» ֆիլմում։ Նրա կերպարը չէր տեղավորվում բոլոր երկրորդ պլանի սովորական կին կերպարների ձևի մեջ, բայց ուներ իր անձնական սեփականությունը։ Հենց սա էլ նրան առանձնահատուկ է դարձրել։


== Անձնական կյանք ==
2002 թվականի նոյեմբերի 12-ից Սոնալին ամուսնացած է եղել ռեժիսոր Գոլդի Բեհլի հետ։ Ամուսիններն ունեն որդի՝ Ռանվիր Բեհլը (ծնված՝ 2005 թվականի օգոստոսի 11-ին)։
2018 թվականի հուլիսի 4-ին Բենդրեն Twitter-ում հայտարարել է, որ վերջին շրջանում նրա մոտ լուրջ քաղցկեղ են ախտորոշել, որն արդեն մետաստազներ է տվել։ Ներկայումս բուժում է ստանում Նյու Յորքի հիվանդանոցներից մեկում։


== Ընտրված ֆիլմագրություն ==


== Ծանոթագրություններ ==
Լուսաքիմիա

Լուսաքիմիա, քիմիայի բաժին, ուսումնասիրում է լույսի ազդեցությամբ ընթացող քիմիական ռեակցիաները։ Լուսաքիմիան սերտորեն առնչվում է օպտիկայի և օպտիկական ճառագայթումների հետ։ Լուսաքիմիան որպես գիտության ինքնուրույն բնագավառ ձևավորվել է XX դարի 20-30-ական թվականներին, Էյնշտեյնի լուսաքիմիական օրենքի հայտնագործումից հետո։ Մոլեկուլը լույսի քվանտ կլանելիս հիմնական վիճակից անցնում է գրգռվածի և մտնում քիմիական փոխազդեցության մեջ։ Այդ սկզբնական լուսաքիմիական ռեակցիայի նյութերը հաճախ տարբեր երկրորդական ռեակցիաների են մասնակցում (այսպես կոչված մութ ռեակցիաներ)՝ առաջացնելով վերջնանյութեր։ Այդ տեսակետից էլ լուսաքիմիան կարելի է ձևակերպել որպես լույսի քվանտով գրգռված մոլեկուլի քիմիա։ Երբեմն գրգռված մոլեկուլի քիչ կամ նշանակալի մասը չի մտնում լուսաքիմիական ռեակցիայի մեջ, այլ վերադառնում է հիմնական վիճակի՝ ապաակտիվացման տարբեր տեսակի լուսաֆիզիկական պրոցեսների հետևանքով։ Որոշ դեպքերում այդ պրոցեսներն ուղեկցվում են լույսի քվանտի արձակումով (Ֆլուորեսցենցիա կամ ֆոսֆորեսցենցիա)։
Վազգեն Ազիզյան

Վազգեն Բորիկի Ազիզյան (օգոստոսի 15, 1968, Մարտունի, Արցախ - փետրվարի 15, 1997, Մարտունիի 3-րդ դիրքեր), հայ ազատամարտիկ, հրամանատար, ՊԲ ավագ լեյտենանտ (1996)։


== Կենսագրություն ==
1986-1988 թվականներին ծառայել է ԽՍՀՄ Զինված ուժերում։ 1988-1994 թվականներին կամավորական ջոկատի, Մարտունու ՊՇ ստորաբաժանումների (3-րդ գումարտակի 1-ին վաշտի հրամանատար) կազմերում մասնակցել է Մարտունիի, Մարտակերտի, Հադրութի, Աղդամի, Ֆիզուլիի, Հորադիզի, Զանգելանի, Կուբաթլուի, Ջաբրայիլի, Քելբաջարի ինքնապաշտպանական և ազատագրական մարտերին։
Հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։ Թաղված է Մարտունիում։


== Ծանոթագրություններ ==
Հայաստանի իրավունք (այլ կիրառումներ)

Հայաստանի իրավունք եզրը կարող է վերաբերել.

Հայ իրավունք, Հայաստանի և հայերի ավանդական իրավական համակարգը, որը ծագել է դեռ մ.թ.ա.։
Հայաստանի Հանրապետության իրավունք, 1991 թվականին անկախության ձեռք բերած Հայաստանի Հանրապետության իրավունքի ամբողջություն։
Անդրեյ Մանդելշտամ

Անվան այլ կիրառումների համար տե՛ս՝ Մանդելշտամ (այլ կիրառումներ)Անդրեյ Նիկոլաևիչ Մանդելշտամ (ռուս.՝ Андрей Николаевич Мандельштам, հունվարի 1, 1869(1869-01-01), Մոգիլյով, Մոգիլյովյան նահանգ, Ռուսական կայսրություն - հունվարի 27, 1949(1949-01-27), Փարիզ), ռուս դիվանագետ, միջազգային իրավունքի դոկտոր։
Եղել է Կոստանդնուպոլսում ռուսական դեսպանության թարգման (դրագոման)։ 1912-1914 թվականներին մասնակցել է հայկական բարենորոգումների (1913-1914) խնդրի դիվանագիտական քննարկումներին, 1914 թվականի ռուս-թուրքական համաձայնագրի հոդվածների մշակմանը։ Առաջին համաշխարհային պատերազմի (1914-1918) տարիներին ակտիվորեն հանդես է եկել արևմտահայության իրավունքների պաշտպանությամբ, երիտթուրքերի չարագործությունների դատապարտմամբ, մասնակցել է հայ գաղթականության օգտին ռուս հասարակության ձեռնարկած միջոցառումներին։ Գրել է աշխատություններ միջազգային հարաբերությունների, Հայկական հարցի, Օսմանյան Թուրքիայի նոր և նորագույն պատմության վերաբերյալ։


== Ծանոթագրություններ ==
Միայնակ Ջորջը

Միայնակ Ջորջ (իսպ.՝ Solitario Jorge; անգլ.՝ Lonesome George, մոտ 1910, Pinta Island, Էկվադոր - հունիսի 24, 2012(2012-06-24), Պուերտո-Այորա),  գալապագոսյան կրիայի արու, համարվում է աբինգդոնյան կրիայի միակ և վերջին ներկայացուցիչը (լատ.՝ Geochelone nigra ssp. abingdoni): Ջորջը Գալապագոսյան կղզիների բնության պահպանության խորհրդանիշն է։
Ջորջը գտնվել է 1972 թվականին հունգար գիտնական Յ. Վագվյոլդիի կողմից Պինտա կղզում (փոքրիկ կղզի կղզեխմբի հյուսիսում, անվանում են նաև Աբինգդոն)։ Անվանվել է ի պատիվ ամերիկացի դերասան Ջորջ Գոբելի (անգլ.՝ George Gobel): Տեսականորեն այս տիպի կրիաները կարող են պահպանել իրենց բեղնունակությունը նաև 200 տարեկանում։ Ջորջի սատկելուց հետո Աբինգդոնյան կրիայի տեսակը համարվում է անհետացած։
Ջորջը պահվում էր Սանտա-Կրուս կղզում Դարվինյան հետազոտական կենտրոնի կողմից։
Մի ամբողջ տասնամյան կենդանաբանները փորձել են Ջորջից սերունդ ստանալ, բայց ապարդյուն։ Որոշ ժամանակ գիտնականները ենթադրում էին, որ Ջորջը ընդհանրապես ունակ չի բեղմնավորման, սակայն դա այդպես չէր։ 2007 թվականի մայիսին 2000 կրիաների գենետիկական ուսումնասիրություններից հետո ի հայտ է եկել  արու, որը գենետիկորեն նման է եղել Ջորջին, հիբրիդ  հանդիսանալավ և հայրական կողմից ազգակից լինենով Ջորջին, դրանից հետո սերնդի շարունակման հույս է հայտնվել։ Բեղմնավորումը տեղի ունեցավ, սակայն  պարզվեց ձվի սաղմը անկենսունակ էր։
Երբեմն Ջորջին անվանում են  աշխարհի ամենահայտնի ամուրին։
Միայնակ Ջորջին է նվիրված Հենրի Նիկոլսի «Միայնակ Ջորջը. աշխարհի ամենահայտնի կրիայի կյանքն ու սերը» գիտա-ճանաչողական գիրքը (անգլ.՝ Lonesome George: The Life and Loves of world's most famous tortoise):
2012 թվականի հունիսի 24-ին այդ յուրօրինակ սողունի մարմինն առանց կյանքի նշանների գտավ արգելավայրի վերակացու, 40 տարի կրիային խնամող Ֆաուստո Լյերենոն. Одинокий Джордж скончался в возрасте около 100 лет: Կրիան այդպես էլ սերունդ չտվեց։ Դա նշանակում է տվյալ տեսակի անհետացում։ Բացահայտումից հետո կրիային բալզամապատեցին և որպես ցուցանմուշ դրվեց տեղի թանգարանում։


== Ծանոթագրություններ ==


== Աղբյուրներ ==
http://lenta.ru/news/2007/05/03/tortoise/
http://www.unian.net/news/511259-umerla-poslednyaya-gigantskaya-galapagosskaya-cherepaha.html (անգլ.)
Նատալյա Զաբիլա

Նատալյա Լվովնա Զաբիլա (ուկրաիներեն՝ Забіла Наталя Львівна, փետրվարի 20 (մարտի 5), 1903, Սանկտ Պետերբուրգ, Ռուսական կայսրություն - փետրվարի 6, 1985(1985-02-06), Կիև, Ուկրաինական ԽՍՀ, ԽՍՀՄ), ուկրաինացի խորհրդային գրող (արձակագիր և բանաստեղծ), հայտնի է երեխաների համար ստեղծագործություններով։


== Կենսագրություն ==
Նատալյա Զաբիլան ծնվել է 1903 թվականի մարտի 5-ին Սանկտ Պետերբուրգում, ազնվականի ընտանիքում։ Նրա նախնիներից են եղել բանաստեղծ Վիկտոր Զաբիլան, ինչպես նաև նաև քանդակագործ և ակադեմիկոս Պարմեն Զաբելոն։ Աղջիկը մեծացել է ստեղծագործական մթնոլորտում։ Զաբիլան շատ էր սիրում կարդալ և վաղ տարիքից սկսել է բանաստեղծություններ գրել։
1917 թվականին տեղափոխվել է Ուկրաինայի Խարկովի մարզի Լյուբոտին քաղաք։ 1925 թվականին ավարտել է Խարկովի համալսարանը։ Գրել է «Բարվինոկ» ամսագրում։ Թարգմանություններ է կատարել լեհերենից, ռուսերենից, ֆրանսերենից և այլ լեզուներից։
1936 թվականի սկզբին ակտիվ մասնակցել է մանկական գրականության համախորհրդային ժողովներին։
Եղել է Պրոլետար գրողների համաուկրաինական միության (ՊԳՀՄ) անդամ, Խորհրդային Միության կոմունիստական կուսակցության անդամ՝ 1939 թվականից։
Նրա ամուսինն է եղել գրող Սավա Բոժկոն։


== Մրցանակներ ==
Հոկտեմբերյան հեղափոխության շքանշան (15.03.1973)
Աշխատանքային կարմիր դրոշի շքանշան (13.03.1963)
«Պատվո նշան» շքանշան (24.11.1960)
«Աշխատանքային արիության համար» 2 մեդալ (07.03.1960, 06.08.1960)
Այլ մեդալներ


== Մատենագրություն ==
У широкий світ: Вибрані твори. - К.: Дитвидав, 1960. - 183 с.
Твори в чотирьох томах. - К.: Веселка, 1973.
Веселим малюкам: Вірші. - К.: Веселка, 1980. - 86 с.
Троянові діти: Драматична поема. - К.: Веселка, 1982. - 101 с.
Вибрані твори: У 4 т. Вірші, казки, загадки. - Т. 1. Веселим малюкам. - К.: Веселка, 1983. - 239 с.
Вибрані твори: У 4 т. Вірші, казки. - Т. 2. У широкій світ. - К.: Веселка, 1983. - 207 с.
Вибрані твори: У 4 т. Оповідання, казки, повість. - Т. 3. В казках і в житті. - К.: Веселка, 1984. - 319 с.
Вибрані твори: У 4 т. П'єси. - Т. 4. Завісу відкрито. - К.: Веселка, 1984. - 248 с.
Яссочина книжка: Оповідання. - 4-е вид. - К.: Веселка, 2000. - 28 с.
Стояла собі хатка. - К.: Махаон-Україна, 2001. - 18 с.


== Հրատարակումներ ==
«Мала школярка».  Малюнки О. Яблонськоï. - Киïв: Молодь, 1950.
«Удивительные приключения мальчика Юрчика и его деда»: Фантаст. рассказы /Авториз. пер. с укр. И. Шкаровской; Рис. М. Нечипоренко. - 1-е изд. - Киев: Веселка, 1965
«Удивительные приключения мальчика Юрчика и его деда»: Фантаст. рассказы /Авториз. пер. с укр. И. Шкаровской; Рис. В. Игнатова. - 2-е изд. - Киев: Веселка, 1987


=== Գրքեր ===
«Կարուսյան արդեն մեծ է»


== Ծանոթագրություններ ==


== Աղբյուրներ ==
«Забіла Н.Л.» Національна бібліотека України для дітей (ուկր.)
Біографічна довідка(ուկր.)
Авторская страница и произведения Натальи Забилы в электронном архиве «Поэзия и авторская песня Украины»
Alfa Romeo թանգարան

Alfa Romeo պատմական թանգարան (իտալերեն՝ Il Museo Storico dell’Alfa Romeo), ռետրո մեքենաների թանգարան իտալական Միլան քաղաքում, որը բացվել է 1976 թվականի դեկտեմբերի 18-ին։ Թանգարանը գտնվում է Արեզայի Alfa Romeo չաշխատող գործարանի տարածքում, որն իր մեքենաների արտադրությունը դադարեցրել է 2003 թվականին, իսկ շարժիչների թողարկումը՝ 2005 թվականին։ Տարածքի վերջին աշխատանքային բաժանմունքը Alfa Romeo ոճի կենտրոնն էր, որը հետագայում տեղափոխվել է Թուրին։ Ամբողջ թանգարանը նվիրված է Alfa Romeo ապրանքանիշի 100-ամյակին, որը թողարկել է իր պատմության ընթացքում՝ ավտոմեքենաներ, առևտրային ավտոմեքենաներ և ֆուրգոններ, երկաթուղային գնացքներ, տրակտորներ, ավտոբուսներ, տրամվայներ, ինչպես նաև ինքնաթիռներ և շարժիչներ նավերի համար։
Թանգարանը ընդգրկում է 4,800 մ² տարածք։ Բաղկացած է 6 հարկերից, որոնք բաժանված են չորս թեմատիկ բաժիններով, ներառյալ 1910 թվականից արտադրված Alfa Romeo բոլոր ճանապարհային մոդելների, նախատիպերի, «երազանքի մեքենաների» (Dreams cars), օդագնացային և օդային նախագծերի։
Թանգարանում ներկայացված են 250-ից ավելի մոդելներ և 150 շարժիչներ, որոնց թվում մոտավորապես կեսը ցուցադրված են թանգարանի այցելուների համար։ Ընդհանուր առմամբ թանգարանը ներառում է արտադրված յուրաքանչյուր մոդելի գրեթե մեկական օրինակ, ինչպես նաև նախատիպեր և մրցարշավային ավտոմեքենաներ։ Պետք է նշել, որ թանգարանային մոդելները մասնակցում են տարբեր միջոցառումների, ինչպիսիք են Pebble Beach Concours d'Elegance-ը և Goodwood Festival of Speed-ը.
2009 թվականի սկզբին թանգարանը փակվել է վերանորոգման համար և բացվել 2009 թվականի վերջին՝ 2010 թվականին Alfa Romeo-ի 100-ամյակի տոնակատարությանը նվիրված։
Ավելի ուշ՝ 2011 թվականի փետրվարին, թանգարանը կրկին փակվել է։
Թանգարանը կրկին բացվել է 2015 թվականին՝ La macchina del tempo – Museo Storico Alfa Romeo անվան ներքո։ Աշխատանքային ժամերն են՝ 10:00-ից մինչև 18:00, հինգշաբթի՝ մինչև 22:00, իսկ երեքշաբթի՝ հանգստյան օր։ Մուտքի տոմսն արժե 12 €, մինչև 16 տարեկան երեխաների և թոշակառուների համար` 10 €:


== Scuderia del Portello ==
Scuderia del Portello-ն Alfa Romeo-ի գործարանային մրցարշավային թիմն է, որը ռետրո մեքենաներով մասնակցում է ավտոմեքենաների մրցավազքներին։ Թիմը հիմնադրվել է 1982 թվականին նշանավոր մրցարշավորդ Alfa Romeo-ի կողմից։ Թիմը 1989 թվականին Storico dell’Alfa Romeo թանգարանից ստացել է Alfa Romeo ավտոմեքենաների ներկայացման և ելույթի իրավունք։ Թիմը մասնակցել է ռետրո մեքենաների տարբեր մրցավազքերի և ցուցահանդեսների, ինչպիսիք են Goodwood of Festival of Speed-ն և Carrera Panamerica-ն։


== Ցուցանմուշներ ==

Պատմական մոդելներ
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
{{{1}}} Alfa Romeo թանգարան. պաշտոնական կայք
Museo Storico Alfa Romeo in Arese ՅուԹյուբում
Scuderia del Portello Official website Archived 2019-09-19 at the Wayback Machine.
Իսմայել Կորտինաս

Իսմայել Կորտինաս (իսպ.՝ Ismael Cortinas), բնակավայր Ուրուգվայի հարավարևելյան մասում, Ֆլորես դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 918 մարդ.

Աղբյուր։ Instituto Nacional de Estadística de Uruguay


== Ծանոթագրություններ ==


== Արտաքին հղումներ ==
INE map of Ismael Cortinas Archived 2012-10-10 at the Wayback Machine.
Ջոն Գևորգյան

Ջոն Անդրանիկի Գևորգյան (դեկտեմբերի 27, 1937(1937-12-27), Երևան, Հայկական ԽՍՀ, ԽՍՀՄ), հայ երաժիշտ, թավջութակահար, մանկավարժ, ՀՀ վաստակավոր արտիստ։


== Կենսագրություն ==
Ջոն Գևորգյանը ծնվել է Երևանում, 1937 թվականի դեկտեմբերի 27-ին։
1955 թվականին ավարտել է Երևանի Չայկովսկու անվան երաժշտական դպրոցը (դասատու՝ Ալեքսանդր Չաուշյան), 1960 թվականին՝ Երևանի Կոմիտասի անվան պետական կոնսերվատորիան, 1964 թվականին՝ ասպիրանտուրան (1964, ղեկ.՝ Լ. Գրիգորյան)։
1961-1968 թվականներին եղել է Երևանի Կոմիտասի անվան պետական կոնսերվատորիա եռյակի, 1971-1978 թվականներին՝ քառյակի թավջութակահար, 1969-1974 թվականներին՝ ՀԽՍՀ հեռուստառադիոյի սիմֆոնիկ, 1976-1991 թվականներին՝ Ա. Սպենդիարյանի անվան օպերայի և բալետի ազգային ակադեմիական թատրոնի նվագախմբերի կոնցերտմայստեր։ 1965-1969 թվականներին աշխատել է Սիրիայում, 1974–76 թվականին՝ Կուբայում։ 1964-1991 թվականին դասավանդել է Երևանի Կոմիտասի անվան պետական կոնսերվատորիայում, 1988 թվականին ստացել է պրոֆեսորի կոչում։
Ջոն Գևորգյանը 1991 թվականից ապրում է ԱՄՆ-ի Բյորկ քաղաքում, դասավանդում իր ստուդիայում։ 1995-2010 թվականին (տարբեր տարիների) եղել է Վաշինգտոնի, Ֆերֆաքսի, Առլինգտոնի, Ալեքսանդրիայի սիմֆոնիկ նվագախմբերի կոնցերտմայստեր, միաժամանակ՝ Վիրջինիայի և Ֆերֆաքսի երաժշտական ստուդիաների դասատու։
2008 թվականից հանդիսանում է Ֆերֆաքսի «Ջոն Գևորգյան» երաժշտական ստուդիայի ղեկավար (նաև հիմադիրը)։
Կազմել և խմբագրել է «Հայ կոմպոզիտորների դաշնամուրային տրիոների ժողովածուն» (ռուսերեն, 1987)։


== Մրցանակներ ==
Երիտասարդ կատարողների այսրկովկասյան մրցույթի 1-ին մրցանակակիր է (1960, Բաքու), պարգևատրվել է բազմաթիվ պատվավոր նշաններով ինչպես Հայաստանից, այնպես էլ այլ երկրներից։


== Ծանոթագրություններ ==
Կոշ (այլ կիրառումներ)

Կոշ, կարող է վերաբերել՝

Կոշ - գյուղ ՀՀ Արագածոտնի մարզի Աշտարակ տարածաշրջանի Կոշ համայնքում
Կոշ - գյուղ Արևմտյան Հայաստանում, Էրզրումի վիլայեթի Բասենի գավառակում
123 (երգ)

«123» ամերիկացի ռեփ կատարող Smokepurpp-ի և կանադացի պրոդյուսեր Murda Beatz-ի երգը, թողարկվել է 2020 թվականի մարտի 3-ին որպես Bless Yo Trap-ի միքսթեյփ սինգլ: Երգի մեջ Smokepurpp-ը շոշափում է իր աստղային կյանքի թեման։


== Պատմություն ==
Առաջին անգամ սինգլը ներկայացնել է 2018 թվականի հունվարի 18-ին Ինստագրամում։
2018 թվականի մարտի 1-ին սինգլը թողարկվել է SoundCloud-ում։
Երգը պաշտոնապես թողարկվեց 2018 թվականի մարտի 2-ին։
Երգի հեռարձակման օրը  Smokepurpp-ը ներկայացրել է  Bless Yo Trap-ի միքսթեյփը:


== Տեսահոլովակ ==
Տեսահոլովակը հեռարձակվել է 2018 թվականի մարտի 12-ին։ Պրոդյուսեր է հանդիսացել Քոուլ Բենեթը։ Տեսահոլովակում Purpp-ը և Murda-ն իրենց մեքենաներով շրջում են քաղաքում՝ շփոթեցնելով հեռուստադիտողին։ HotNewHipHop-ում նշել են, որ Purpp-ը և Murda-ն հանրությանն են ներկայացնում իրենց զարթերը և մեքենաները, այն ժամանակ երբ Բենեթի կարողությունները տեսահոլովակը դարձնում են հալյուցինացիաներ։


== Շքերթներ ==


== Ծանոթագրություններ ==
Ռումիանա Ժելևա

Ռումիանա Ժելևա (բուլղար․՝ Румяна Русева Желева, ապրիլի 18, 1969(1969-04-18), Նովա Զագորա, Բուլղարիայի Ժողովրդական Հանրապետություն), բուլղարացի քաղաքական գործիչ, Բուլղարիայի արտաքին գործերի նախկին նախարար (2009 թվականի հուլիսի 27-ից մինչև 2010 թվականի հունվար)։
Եվրոպական խորհրդարանում 2007 թվականի հունիսին, ապա և 2009 թվականի հունիսի 7-ին ընտրությունների ժամանակ Բուլղարիայի ներկայացուցիչներից Ժելյաևան ընտրվել է եվրոպատգամավոր։ 2009 թվականի հոկտեմբերի 5-ին Բոյկո Բորիսովը առաջադրել է նրա թեկնածությունը որպես Եվրոպական հանձնաժողովի անդամի թեկնածու։ Սակայն Die Welt թերթի հոդվածում նրա ամուսին Կրասիմիր Ժելևը մեղադրվել է ռուսական մաֆիայի հետ կապերի համար։
Եվրոպական խորհրդարանի խորհրդարանական հանձնաժողովի առաջ անհաջող ներկայացումից հետո Ռումիանա Ժելևան հանել է իր թեկնածությունը միջազգային համագործակցության և հումանիտար օգնության տրամադրման հարցերով եվրոհանձնաժողովում պաշտոնից, հեռացել է արտաքին գործերի նախարարի պաշտոնից։ 2010 թվականի հունվարի 20-ին ГЕРБ կուսակցության գործադիր հանձանաժողովը ընդունել է նրա պաշտոնաթողությունը։


== Ծանոթագրություններ ==


== Արտաքին հղումներ ==
Ռումիանա Ժելևա. պաշտոնական կայք (անգլ.)(բուլղ.)
Լուիզ Դյու

Լուիզ Բագեր Դյու (ապրիլի 23, 1982(1982-04-23), Dronninglund, Brønderslev Municipality, Հյուսիսային Դանիա տարածաշրջան, Դանիա), դանիացի հանդբոլիստուհի, դարպասապահ, 2002 թվականի Եվրոպայի և 2004 թվականի օլիմպիական խաղերի չեմպիոն։


== Կենսագրություն ==
Լուիզ Դյուն  7 տարեկանից զբաղվում է հանդբոլով։ Եղել է «Հյալերուպ» ակումբին կից դպրոցի սան։ Դանիայի առաջնությունում նորամուտը նշել է 2000 թվականին «Սեբյու» ակումբի կազմում, մեկ մրցաշրջանից հետո տեղափոխվել է «Վիբորգ», որտեղ անցկացրել է ամբողջ կարիերան։ 2002, 2004, 2006, 2008 և 2009  թվականներին եղել է Դանիայի չեմպիոն, 2003, 2006, 2007, 2008, 2010 2011 թվականներին՝ Դանիայի գավաթակիր։ Լուիզ Դյուի ակումբը 2006 և 2009 թվականներին դարձել է Եվրոպական հանդբոլի ֆեդերացիայի Չեմպիոնների լիգայի հաղթող, 2004 թվականին՝ գավաթակիր։
Լուիզ Դյուն իր կարիերան ավարտել է 2012 թվականի ամռանը։


== Հավաքականում ==
Լուիզ Դյուն Դանիայի ազգային հավաքականում անցկացրել է 55 խաղ և խփել մեկ գոլ։ 2004 թվականին նրա հավաքականը դարձել է Օլիմպիական խաղերի չեմպիոն, 2002 թվականին՝ Եվրոպայի չեմպիոն, 2004 թվականին՝ Եվրոպայի առաջնության արծաթե մեդալակիր։


== Անձնական կյանք ==
2006 թվականին Լուիզն ամուսնացել է Ռոբերտ Դյուի հետ, 2009 թվականի օգոստոսին նա հայտարարել է, որ նա սպասում է երեխայի, ինչի պատճառով դադարեցնում է իր մարզումները։ Երեխայի ծնվելուց որոշ ժամանակ անց նա վերադարձել է ակումբ։


== Ծանոթագրություններ ==


== Արտաքին հղումներ ==
Луиз Дю – օլիմպիական վիճակագրությունը Sports-Reference.com կայքում (անգլ.)
Профиль на сайте клуба «Виборг» (դան.)
Профиль на сайте Лиги чемпионов ЕГФ Արխիվացված է Մարտ 4, 2016 Wayback Machine-ի միջոցով: (անգլ.)
Ղրիմի բոլոր սրբերի և Թեոդորոս զորավարի տաճար

Ղրիմի բոլոր սրբերի և Թեոդորոս զորավարի (Ստրատելատ) տաճար (ռուս.՝ Храм во имя Всех Крымских Святых и Феодора Стратилата), քրիստոնեական տաճար Ղրիմի Ալուշտա քաղաքում։ 19-րդ դարի ճարտարապետության մեծագույն հուշարձան է։
Հասցեն՝ Վլադիմիր Խրոմիխի փողոց, 16։


== Պատմություն ==
1837 թվականին կոմս Մ. Ս. Վորոնցովի հրամանով և ճարտարապետ Գ. Տորիչելիի նախագծով Ալուշտայում կառուցվել է տաճարի շենք, որի զանգակատունը դարձել է Ալուշտայի քաղաքաշինության դոմինանտը։
Տաճարի շենքն ուղղափառ եկեղեցու համար անսովոր տեսք ունի, այն կառուցված է Անգլիայի գյուղական եկեղեցիների նմանությամբ՝ գոթական ճարտարապետության տարրերի օգտագործումով, ինչպես ճակատներում, այնպես էլ ներսույթներում։ Եկեղեցու պատկերակալը կառուցել է քաղքենի Պանտելեյմոն Բոչարովը Չեռնիգովի նահանգից։ Իսկ գավառական ճարտարապետ Ս. Դևոյի գծագրերով 1841 թվականին եկեղեցու շուրջը կառուցվել է ուղղանկյունաձև մետաղյա պարիսպ քարե սյուների վրա։
Նոր եկեղեցին օծվել է 1842 թվականի նոյեմբերի 30-ին Թեոդորոս զորավարի (Ստրատելատ) անունով։
1917 թվականի հոկտեմբերյան հեղափոխությունից հետո Ալուշտայի տաճարը փակվել է, զանգակատունն ավերվել, իսկ խորհրդային տարիներին տաճարի շենքը վերածվել է ակումբի։
Թեոդորոս զորավարի տաճարը վերականգնվել է 20-րդ դարի վերջին։ Տաճարի վերականգնման թույլտվությունը համընկել է Ռուսաստանում քրիստոնեության ընդունման 1000-ամյակի (1988 թվական) և Ղրիմի բոլոր սրբերի հիշատակի եկեղեցական տոնի (դեկտեմբերի 28) հաստատման հետ։ Այդ առիթով Ալուշտայում վերականգված տաճարն օծվել է հանուն Ղրիմի բոլոր սրբերի և Թեոդորոս Ստրատելատի։
1992 թվականին կառուցվել է 37 մ բարձրությամբ նոր զանգակատուն։ Ավելի ուշ կառուցվել է նոր գավիթ, որի առաստաղը զարդարել է «Ամենասուրբ Աստծվածածին» որմնանկարը։ Եկեղեցու արևելյան ճակատին խճանկարով պատկերվել է Ս. Թեոդորոս զորավարը։ Հեղինակներն են նկարիչներ Ս. Մարկինը և Ա. Գուբսկին։


== Պատկերասրահ ==

		
		


== Ծանոթագրություններ ==


== Աղբյուրներ ==
Храм Всех Крымских Святых
Храм Всех Крымских Святых и Феодора Стратилата
Ակոլա

Ակոլա (անգլ.՝ Akola, մարաթհի՝ अकोला), քաղաք Հնդկաստանի Մահարաշտրա նահանգում, Ակոլա շրջանի վարչական կենտրոն։


== Աշխարհագրություն և կլիմա ==
Գտնվում է Բոմբեյից մոտ 584 կմ հյուսիս-արևելք և Նագպուրից 250 կմ հարավ-արևմուտք։ Քաղաքի միջին բարձրությունը ծովի մակարդակից 282 մ է։ Ակոլայի միջով հոսում են Մորնա, հյուսիսով՝ Պուրնա գետերը։ Ակոլայից հյուսիս գտնվում են Մելղաթի բլուրները։
Քաղաքի կլիման արևադարձային է` չոր ձմեռներով և անձրևոտ ամառներով։ Տարեկան միջին ջերմաստիճանը 24,9°C է։ Ամենաշոգ ամիսը մայիսն է, միջին ջերմաստիճանը` 29,9°C: Ամենացուրտ ամիսը հունվարն է, միջին ջերմաստիճանը` 20,7°C: Այս կերպ ամսական միջին ջերմաստիճանի ամպլիտուդը 9,2°C է։ Տարեկան միջին տեղումները մոտ 644 մմ են։ Ամենաչոր ամիսը հունվարն է (միջին մակարդակը՝ 0 մմ), ամենախոնավը` հուլիսը (199 մմ)։ Անձրևոտ սեզոնը տևում է հունիսից սեպտեմբեր։


== Բնակչություն ==

2011 թվականի մարդահամարի տվյալներով քաղաքի բնակչությունը կազմում է 427 146 մարդ։
Համաձայն Հնդկաստանի 2001 թվականի մարդահամարի տվյալների՝ քաղաքում ապրել է 399 978 մարդ, որոնցից 52%-ը տղամարդիկ էին, 48%-ը` կին։ Մեծահասակ բնակչության գրագիտության մակարդակը կազմել է 75% (Հնդկաստանի 59,5% ցուցանիշի դեպքում)։ Բնակչության 13%-ը 6 տարեկանից փոքր էր։


== Տնտեսություն ==
Քաղաքի և նրա շրջակայքի տնտեսությունը հիմնված է բամբակի և լոբազգիների, տեքստիլ արդյունաբերության և այլ մշակությունների վրա։ Զարգացած է առևտուրը։ Ակոլայում կա ջերմաէլեկտրակենտրոն։


== Տրանսպորտ ==
Տեղական թռիչքներ ընդունող Ակոլայի օդանավակայանը գտնվում է քաղաքից 7 կմ հեռավորության վրա։ Մոտակա միջազգային օդանավակայանները գտնվում են Նագպուրում (250 կմ) և Աուրանգաբադում (265 կմ)։ Քաղաքով է անցնում Սուրաթը և Կալկաթան միացնող № 6 ազգային մայրուղին (NH6): Այս մայրուղին ասիական № 46 մայրուղու (AH46) մասն է կազմում։ Քաղաքապետարանի մոտով են անցնում նաև № 68 և № 69 մայրուղիները։ Առկա է երկաթուղային հաղորդակցություն։

		
		


== Ծանոթագրություններ ==
Վալի դու Ակրիի ագլոմերացիայի մարզ

Վալի դու Ակրիի ագլոմերացիա (պորտ.՝ Mesorregião do Vale do Acre), վարչական մեզոշրջան Բրազիլիայում, մտնում է Ակրի նահանգի մեջ։ Բնակչությունը կազմում է 488 751 մարդ՝ 2007 թվականի տվյալով։ Զբաղեցված տարածքը՝ 77615.971 կմ²։ Բնակչության խտությունը՝ 6.3 մարդ/կմ²։


== Գավառի կազմ ==
Գավառի մեջ մտնում են հետևյալ մունցիպալիտետները.

Բրազիլիա
Ռիո Բռանկ
Toy (երգ)

"Toy" (Եբրայերեն թարգմանությունч טוי), իսրաելացի երգչուհի Նետայի երգն է և Եվրատեսիլ 2018 թվականի մրցույթի Իսրայելի ներկայցուցիչը։ Երգը գրվել է Դորոն Մեդլայի և Սթավ Բիջերի կողմից ։ Երգը թողարկվել է 2018 թվականի մարտի 11-ին իր երաժշտական տեսահոլովակով,  որի ռեժիսորը Կարեն Հոչմանն էր։ Երգը համացանցում հայտնի է դարձել պաշտոնական հրապարակումից մեկ օր առաջ։ Երգը հաղթել է Եվրատեսիլ 2018 երգի մրցույթում 529 միավորով։ Այն դարձել է Եվրատեսիլում  Իսրայելի չորրորդ հաղթանակած երգը 1978, 1979 և 1998 թվականներից հետո։ Ըստ պաշտոնական տվյալների երգը գրավել է Իսրայելի հիթ շքերթների գլխավոր հորիզոնականները։ Երգը 2018 թվականի մայիսի 27-ին դարձել է ամենից շատ դիտումներ ունեցող տեսահոլովակը Եվրատեսիլյան ՅուԹուբ ալիքում։


== Բառեր ==
Երգի բառերը հիմնականում գրված է անգլերեն լեզվով և եբրայերեն արտահայտություններով  אני לא בובה‎ (ani lo buba, «Ես քո տիկնիկը չեմ» ("I am not a doll")։ Օգտագործվել է նաև Ճապոներեն բակա (baka, バカ «հիմար» "stupid") բառը, որը լայնորեն օգտագործվում էր։


== Եվրատեսիլ երգի մրցույթ ==
«Toy» առաջին երգերից էր, որն անցավ  Եվրատեսիլ 2018 երգի մրցույթի առաջին կիսաեզրափակիչ փուլ,  տասնինը երգից այն կատարվեց յորթերորդը և զբաղեցրեց առաջին հորիզոնականը, մնալով չորրորդ հորիզոնականում՝ հանրության և առաջին ժուրիի քվեարկության համակցությամբ։ Այդպիսով այն միշտ առաջատար էր մրցույթի բոլոր փուլերում։ Եզրափակչում երգը ներկայացվեել է քսաներկուերորդ համարի ներքո և հաղթեց՝ վաստակելով 212  միավոր ժուրիի կողմից և 317 միավոր հեռուստադիտողի կողմից, այդպիսով այն ընդհանուր վաստակել է 529 միավոր և զբաղեցրել առաջին հորիզոնականը։


== Ստեղծումը և անձնակազմ ==
Ձայնագրվել է Սթիվ Բեգերի ստուդիայում (Թել-Ավիվ(Tel Aviv)) Հրատարակվածել է Tedy Productions և Unicell-ի կողմից։


=== Անձնակազմ ===
Նետտա- վոկալիս
Դորոն Մեդալի - կոմպոզտոր
Սթիվ Բեգեր- կոմպոզիտոր, ձայնագրող
Ավշալոն Արիել-  պայմանագրային հանգույց
Ամի Բեն Աբու- թարգմանող
Սիմոն Յիհե - գիտար
Դանիել Ռուբին, Մայան Բուկրիս և Լիրոն Ծարակուլի- ֆոնային վոկալ


== Չարթեր ==
Illegal chart entered Ավստրիա|15

Illegal chart entered Ֆինլանդիա|29

Illegal chart entered Վալոնիայի խորհուրդ|19

Illegal chart entered Ֆինլանդիա|10

Illegal chart entered Ֆրանսիա|16

Illegal chart entered Շվեյցարիա|34

Illegal chart entered Միացյալ թագավորություն|49


== Ծանոթագրություններ ==


== Արտաքին հղումներ ==
"Toy" երգի տեսահոլովակը ՅուԹուբում
Կապույտ շեղում

Կապույտ շեղում (նաև մանուշակագույն շեղում)՝ աղբյուրի սպեկտրի մոնոքրոմատիկ բաղադրիչ ալիքի երկարության նվազում (հաճախության աճ)  դիտորդի հաշվարկման համակարգում՝ այդ բաղադրիչի սեփական  հաշվարկման համակարգում ալիքի երկարության(հաճախության) նկատմամբ։ Կարմիր շեղման հակադարձ երևույթն է։ Տերմինը սկզբնապես օգտագործվել է էլեկտրամագնիսական ալիքների տեսանելի տիրույթի համար, որոնք շեղվում էին դեպի սպեկտրի տեսանելի տիրույթի վերջին՝ կարճալիքային (կապույտ, մանուշակագույն) տիրույթին, սակայն երևույթը դիտվում է նաև էլեկտրամագնիսական ալիքների ոչ տեսանելի տիույթում, այդ պատճառով «գունավոր» պիտակը խիստ պայմանական է։ Ինչպես և կարմիր շեղումը, կապույտ շեղումը ևս նկարագրվում է շեղման z պարամետրով, որը որոշվում է՝

  
    
      
        z
        =
        
          
            
              λ
              −
              
                λ
                
                  0
                
              
            
            
              λ
              
                0
              
            
          
        
        ,
      
    
    {\displaystyle z={\lambda -\lambda _{0} \over \lambda _{0}},}
  
(որտեղ
  
    
      
        λ
      
    
    {\displaystyle \lambda }
   և 
  
    
      
        
          λ
          
            0
          
        
      
    
    {\displaystyle \lambda _{0}}
   — համապատասխանաբար ընդունման և առաքման կետերում ալիքի երկարությունն է ), սակայն կարմիր շեղման համար 
  
    
      
        z
      
    
    {\displaystyle z}
   (գտնվում է 0 - +∞ միջակայքում), իսկ կապույտի համար՝ բացասական(գտնվում −1 -0 միջակայքում)։

Գրավիտացիոն կապույտ շեղումը բացարձակ է (գրավիտացիոն քվանտի(գրավիտոն) հաճախության աճ ավելի ուժեղ գրավիտացիոն դաշտի ազդեցության տակ ընկնելիս)։
Դոպլերյան կապույտ շեղումը հարաբերական է (դիտորդի՝ քվանտի համեմատ շարժման ածանցյալն է)։Որոշ կոսմոլոգիական մոդելներում էվոլյուցիայի որոշակի փուլերում(օրինակ, փակ տիեզերքի կոլափսի փուլում)  ազատ էլեկտրամագնիսական ալիքը կոլմոլոգիական կապույտ շեղման է ենթարկվում՝ կապված մասշտաբային գործոնի կրճատման հետ։
Բոլոր 3 դեպքերում (գրավիտացիոն, դոպլերյան և կոլմոլոգիական կապույտ շեղում) շեղման 
  
    
      
        z
      
    
    {\displaystyle z}
  
  
    
      
        λ
        =
        (
        z
        +
        1
        )
        
          λ
          
            0
          
        
      
    
    {\displaystyle \lambda =(z+1)\lambda _{0}}
  


== Մշակույթում ==
«Կապույտ շեղում»  տերմինը օգտագործվում է Half-Life: Blue Shift համակարգչային խաղի անվան մեջ։
Գրող Ջոն Ստիցը իր դետեկտիվ ֆանտաստիկ վեպն անվանել է Հանդիպումները կարմիր շեղումում։


== Տես նաև ==
Կարմիր շեղում
Երկնագույն շեղում


== Գրականություն ==
This citation will be automatically completed in the next few minutes. You can jump the queue or expand by hand
Mac-Arthur D., Test of the Special-Relativist Doppler Formula …// Phys. Lett., 1986, V.56. No. 4
Գամալ Ադբել-Ռախիմ

Գամալ Ադբել-Ռախիմ (արաբ․՝ جمال عبد الرحيم‎‎ 1924, Կահիրե, Եգիպտոս - նոյեմբերի 23, 1988(1988-11-23)), եգիպտացի կոմպոզիտոր, երաժշտագետ, դաշնակահար։


== Կենսագրություն ==
Ծնվել է երաժիշտների ընտանիքում։ Նրա հայրը մի քանի ավանդական երաժշտական գործիք է նվագել, այդ թվում՝ նայ, ուդ և ջութակ, մայրը դաշնամուր է նվագել։
1940-1944 թվականներին սովորել է Կահիրեի համալսարանում պատմության բաժնում։
Երաժշտություն սովորել է Գերմանիայում։ 1950 թվականին Հայդելբերգի համալսարանում սովորել է երաժշտագիտություն։ 1952–1957 թվականներին եղել է Հարալդ Գենցմերի աշակերտը։
1959 թվականին Աբդել-Ռախիմը նշանակվել է Կահիրեի նորաստեղծ կոնսերվատորիայի տեսության և ներդաշնակության դասախոս։
Աբդել–Ռախիմը եգիպտացի ամենահայտնի կոմպոզիտորներից մեկն է, սովորել է Կահիրեի կոնսերվատորիայում։
Իր ստեղծագործություններում համադրել է ավանդական արաբական երաժշտության տարրերը և կոմպոզիցիայի ժամանակակից եվրոպական տեխնիկան։ Նվագախմբի համար ստեղծագործությունների հեղինակ է (շարանվագ, 1961, սիմֆոնիկ վարիացիա, 1967, սիմֆոնիկ պոեմ, 1972), շարանվագ «Օսիրիս» տաղի համար, հարվածային և կամերային օրկեստոր (1974),  կանտատա, կամերային-գործիքային ստեղծագործություն, ֆիլմերի համար երաժշտություններ։
Կոմպոզիցիայի համար արժանացել է պետական մրցանակի, պարգևատրվել է Եգիպտոսի կառավարության կողմից գիտության և արվեստի շքանշանով։


== Ծանոթագրություններ ==


== Արտաքին հղումներ ==
Բուցին

Բուցին (ուկրաիներեն՝ Буцин), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1797 թվականին։
2001 թվականի տվյալներով Բուցին գյուղում բնակվում էր 1 181 մարդ։ Բնակավայրը զբաղեցնում է 5193 կմ² տարածք։ Բնակչության խտությունը կազմում էր 227,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրինցով Ռոգ

Գրինցով Ռոգ (ուկրաիներեն՝ Гринців Ріг), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1750 թվականին։
2001 թվականի տվյալներով Գրինցով Ռոգ գյուղում բնակվում էր 226 մարդ։ Բնակավայրը զբաղեցնում է 0,96 կմ² տարածք։ Բնակչության խտությունը կազմում էր 235,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արբուզինկա

Արբուզինկա (ուկրաիներեն՝ Арбузинка), քաղաքատիպ ավան Ուկրաինայի Նիկոլաևի մարզի Արբուզինկայի շրջանում, շրջկենտրոն։ Հիմնադրվել է 1780 թվականին։
2011 թվականի տվյալներով Արբուզինկա քաղաքատիպ ավանում բնակվում էր 6 457 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կումիշ (Կարաչայ-Չերքեզիա)

Անվան այլ կիրառումների համար տե՛ս՝ Կումիշ (այլ կիրառումներ)Կումիշ (ռուս.՝ Кумыш), աուլ Ռուսաստանի Դաշնության Կարաչայ-Չերքեզական Հանրապետության Կարաչաևսկի շրջանի կազմում։
Բնակչությունը 2016 թվականին գրանցված տվյալներով կազմում էր 5192 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հանիլա (այլ կիրառումներ)

Հանիլա, կարող է վերաբերել՝

Հանիլա - գյուղ Էստոնիայի Լյաենեմաա նահանգի Հանիլա շրջանում
Հանիլա - շրջան Էստոնիայի Լյաենեմաա նահանգում
Լուուսկա

Լուուսկա (էստ․՝ Luuska), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պավել Ղալթախչյան

Պավել Սերգեյի Ղալթախչյան (հունվարի 8, 1950(1950-01-08), Բաքու, Ադրբեջանական ԽՍՀ, ԽՍՀՄ), ՀՀ պետական գործիչ, ՀՀ Տնտեսական մրցակցության պաշտպանության պետական հանձնաժողովի նախագահի տեղակալ։


== Կրթություն ==
1967-1972 թթ. - սովորել և ավարտել է Երևանի պետական համալսարանի տնտեսագիտության ֆակուլտետը՝ տնտեսագետի որակավորմամբ։


== Աշխատանքային գործունեությունը ==
1972-1975 թթ. - աշխատել է Աբովյանի չափիչ սարքերի գործարանում՝ որպես տնտեսագետ, ապա՝ ինժեներ- մաթեմատիկոս։
1975 թ. - աշխատել է Աբովյանի «Կոտայք» միավորումում՝ որպես ավագ տնտեսագետ։
1975-1985 թթ. - աշխատել է «Հայէլեկտրաապարատ» արտադրական միավորումում որպես, տնտեսագետ, ավագ տնտեսագետ, բյուրոյի պետ, գլխավոր հաշվապահի տեղակալ, այնուհետև՝ գլխավոր հաշվապահ։
1985-1991 թթ. - ՀԽՍՀ մինիստրների խորհրդի գործերի կառավարչության գլխավոր հաշվապահ, ապա՝ հաշվապահական հաշվառման և հաշվետվությունների բաժնի պետ։
1991-1993 թթ. - ՀՀ պետական ունեցվածքի տնօրինման և ապապետականացման կոմիտեի նախագահի տեղակալ, կոմիտեի նախագահի պաշտոնակատար։
1993-1997 թթ. - ՀՀ Կառավարությանն առընթեր պետական ունեցվածքի հաշվառման և ապապետականացման վարչության պետ։
1997 թ. ՀՀ Նախագահի հրամանագրով նշանակվել է ՀՀ Սեփականաշնորհման նախարար։
2000 թ. փետրվարի 28-ին ՀՀ Նախագահի հրաանագրով ազատվել է ՀՀ Սեփականաշնորհման նախարարի պաշտոնից։
2001 թ. հունվարի 30-ին ՀՀ Նախագահի հրամանագրով նշանակվել է ՀՀ Տնտեսական մրցակցության պաշտպանության պետական հանձնաժողովի նախագահի տեղակալ՝ չորս տարի պաշտոնավարման ժամկետով։
2005 թ. հունվարի 30-ին ՀՀ Նախագահի հրամանագրով վերանշանակվել է ՀՀ Տնտեսական մրցակցության պաշտպանության պետական հանձնաժողովի նախագահի տեղակալ՝ հինգ տարի պաշտոնավարման ժամկետով։
2010 թ. հունվարի 30-ին ՀՀ Նախագահի հրամանագրով վերանշանակվել է ՀՀ Տնտեսական մրցակցության պաշտպանության պետական հանձնաժողովի նախագահի տեղակալ՝ հինգ տարի պաշտոնավարման ժամկետով։
2015 թ. հունվարի 30-ին ՀՀ Նախագահի հրամանագրով վերանշանակվել է ՀՀ Տնտեսական մրցակցության պաշտպանության պետական հանձնաժողովի նախագահի տեղակալ՝ հինգ տարի պաշտոնավարման ժամկետով։Ամուսնացած է, ունի երկու դուստր, մեկ որդի և չորս թոռնիկ։ Անկուսակցական է։


== Ծանոթագրություններ ==
Էմի Փոլեր

Էմի Մերեդիտ Փոլեր (անգլ. Amy Meredith Poehler, սեպտեմբերի 16, 1971(1971-09-16), Նյութոն, Միդլսեքս շրջան, Մասաչուսեթս, ԱՄՆ, ամերիկացի դերասանուհի, կատակերգակ, ռեժիսոր, պրոդյուսեր և սցենարիստ։ «Ոսկե գլոբուս» (2014) և «Էմմի» (2016) մրցանակաբաշխության մրցանակակիր ։


== Կենսագրություն ==
Ծնվել է ուսուցիչների ընտանիքում՝ Մասաչուսեթս նահանգի Նյուտոն քաղաքում։ Մանկությունն անցկացրել է Մասաչուսեթս նահանգի Բյորլինգթոն քաղաքում։ Ավարտել է Բոստոնի քոլեջը, քոլեջից հետո տեղափոխվել է Չիկագո։ 2001-2008 թվականներին եղել է «Շաբաթ երեկոյան ուղիղ եթերում» հեռուստաշոուի մշտական մասնակիցը։


== Անձնական կյանք ==
2003-2006 թվականներին Էմին ամուսնացած էր դերասան Ուիլ Արնետի հետ (ծնվ.1970): Նախկին ամուսիններն ունեն երկու որդի՝ Արչիբալդ Ուիլյամ Էմերսոն Փոլեր Արնետ (ծնվ. 25.08.2008) և Աբել Ջեյմս Փոլեր Արնետ (ծնվ. 06.08.2010)  :


== Ընտրված ֆիլմագրություն ==


== Ծանոթագրություններ ==


== Արտաքին հղումներ ==
Վոռոպի

Վոռոպի (էստ․՝ Voropi), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լևոն Օսեպյան

Լևոն Օգանեսի Օսեպյան (ծն. 1952 թվականի հուլիսի 25-ին, Երևանում), գրող, հրատարակիչ և լուսանկարիչ, «Մեկենասը և աշխարհը», «Առագաստ» ալմանախների գլխավոր խմբագիր, Ռուսաստանցի գրողների միության վարչության անդամ (2012 թ. դեկտեմբերի 11-ից՝ միության կազմակերպիչ քարտուղար), Գրողների և հրապարակախոսների միջազգային ասոցիացիայի (IAPP) անդամ, լուսանկարիչ (Պրոֆեսիոնալ նկարիչների ստեղծագործական միության անդամ), Հայաստանի հետ բարեկամության մոսկովյան ընկերության համանախագահ, «Մշակույթների երկխոսություն» ակումբի համանախագահ։


== Կենսագրություն ==
Ծնվել է 1952 թվականի հուլիսի 25-ին, Երևանում։ 1974 թվականին ավարտել է Բաքվի նավթի և քիմիայի ինստիտուտը։ Աշխատել է Ռյազանում, Տյումենի մարզում և Մոսկվայում։ 
«Այցելություն երկիր», «Պիեսներ», «Ճիչ», «Հեռախոսազանգ», «Իմ Գողգոթա» և այլ գրքերի հեղինակն է։  Ստեղծագործությունները թարգմանվել են հայերեն, լեհերեն, սլովակերեն, չեխերեն, տաջիկերեն, ռումիներեն, գերմաներեն, իտալերեն, ֆրանսերեն և անգլերեն։ Հովիկ Հովեյանի խոսքով՝ Լևոն Օսեպյանը մեծ դեր ունի հայ-ռուսական մշակույթային կապերի զարգացման և պահպանման մեջ։
Զբաղվում է գեղարվեստական լուսանկարչությամբ։ Լևոն Օսեպյանի լուսանկարները գտնվում են մասնավոր հավաքածուներում ԱՄՆ-ում, Կանադայում, Ֆրանսիայում, Իտալիայում, Իսպանիայում, Իսրայելում, Մեծ Բրիտանիայում, Ավստրալիայում, Իրանում, Լիբանանում, Լեհաստանում, Չեխիայում, Սլովակիայում, Հայաստանում, Ռուսաստանում, Հոլանդիայում, Գերմանիայում։ 


== Պարգևներ ==
Պարգևատրվել է Չեխիայի և Սլովակիայի Հանրապետության պետական ​​պարգևներով, ինչպես նաև Ռուսաստանի տարբեր հասարակական կազմակերպությունների կոչումներով և պատվոգրերով, Ռուսաստանի Դաշնության մշակույթի նախարարության պատվոգրով՝ մշակույթի զարգացման գործում իր մեծ ավանդի համար (2011 թ.)։ 


== Ծանոթագրություններ ==


== Արտաքին հղումներ ==
Կենսագրություն
Հայ մշակույթի մերօրյա նվիրյալը
«Հայկական ֆենոմեն»․ Լևոն Օսեպյանի հարցազրույցը, 08․11․2021